﻿Diac. Lect. Dr. Adrian Sorin Mihalache Universitatea „Alexandru Ioan Cuza” din Iași Scara ireductibilităților Eseu privind câteva situații limită în câmpul explorării științifice și posibile relevanțe în problema raportului dintre cunoaștere și viață. O perspectivă oferită de teologia creștin ‒ ortodoxă Într-o analiză a filosofului britanic Robin Collingwood, trei concepții majore s-au succedat de-a lungul secolelor, cu privire la universul fizic și la natură. Primul este modelul de sorginte greacă, ce prezenta lumea întreagă sub forma unui organism, urmat de cel mecanicist, conturat în perioada renascentistă, model ce așeza, la baza vieții și a aspectelor inteligente ale lumii, legi simple1. Ultimul dintre ele este modelul unei naturi progresive, caracte- rizat de dinamici complexe, care depășește ciclicitățile simple, repe- titive, în favoarea complexității și emergenței. Între timp, așa cum vom vedea, au apărut numeroase situații li- mită, în diverse arii de cercetare, situații ce ridică probleme serioase în descrierea științifică a lumii. În același timp, multe din abordă- rile lumii, au rămas prea puțin afectate de aceste situații, păstrând intenția reducționistă de a elucida toate procesele fizice (dar și și pe cele chimice, biologice sau psihologice) prin mecanisme simple. Prezentăm, în cele ce urmează, câteva situații de acest fel, și posibile- le lor implicații în problema cunoașterii. 1 R.G. Collingwood, Ideea de natură. O istorie a gândirii cosmologice europe- ne, trad. de A. Anghel, Ed. Hera ld, București, 2012, pp. 11-30 și 184-189. 21 Diac. Lect. Dr. Adrian Sorin Mihalache o complicitate stranie – universul fizic și vidul cuantic Potrivit mai multor considerații, unele rezultate din fizică leagă Universul și lumea înconjurătoare de vidul cuantic2. El este prezent în microcosmos, și intră în alcătuirea materiei, atomii fiind „mai mult spațiu decât substanță”3. În același timp, interacțiunile fundamentale ar putea fi caracterizate prin mai multe tipuri de vid4. Pe de altă parte, vidul deține, în mod potențial, toate particulele cunoscute5, el fiind „întreaga listă a particulelor elementare și a constantelor naturii”, încât este considerat „cadrul în care legile fizicii iau o formă particulară”6. Pe lângă acestea, vidul cuantic are un rol decisiv la scara în- tregului univers. Formarea galaxiilor, de exemplu, e pusă pe seama neuniformităților primordiale ale vidului cuantic. Potrivit modelului cosmologic curent, chiar fluctuațiile de vid au fost amplificate în inter- valul scurt al inflației și în expansiunea ulterioară a universului, for- mând în timp, structurile cosmice actuale (galaxii, roiuri și clusteri)7. Dar și mecanismul inflaționar, în forma în care este înțeles as- tăzi, ar fi putut să apară la tranziția de la un vid fals la vidul real8. Mai departe, alte două mari răspunsuri ale cosmologiei ar putea fi legate 2 Ceea ce fizica numește prin vacuum sau vid diferă, desigur, de ceea ce înțelegem în mod obișnuit prin nimic sau vid, fiind vorba despre o stare ce conține fluctuații energetice, adică de perechi particulă-antiparticulă care apar și dispar fără încetare. 3 Peter William Atkins, Regatul periodic. O călătorie pe tărâmul elementelor chi- mice, Ed. Humanitas, București, 1998, p. 120. 4 John D. Barrow, Mic tratat despre nimic, Ed. Tehnică, București, 2006, p. 280. De exemplu, faptul că prezența unei sarcini electrice determină o polarizare a vidului în vecinătatea ei, poate fi aici un exemplu privind modul cum interacțiunea electro- magnetică ar putea primi o astfel de reprezentare. 5 Câteva considerații despre acest fapt, în John D. Barrow, Mic tratat despre ni- mic, Ed. Tehnică, București, 2006. 6 Leonard Susskind, Peisajul cosmic. Teoria corzilor și iluzia unui plan inteligent, Ed. Humanitas, București, 2012, p. 111. 7 Explicații, ușor de înțeles, în această chestiune, pot fi găsite în Martin Rees, Doar șase numere. Forțele fundamentale care modelează Universul, Ed. Humanitas, București, 2000, p. 141 8 Explicații despre acest proces oferă Paul Davies, în Ultimele trei minute: ipoteze privind soarta Universului, Ed. Humanitas, București, 2008, pp. 46-150. 22 Scara ireductibilităților de energia de vacuum: explicația pentru ceea ce numim astăzi mate- rie întunecată (dark matter)9 și cauza pentru expansiunea accelerată a universului, pusă în seama energiei întunecate (dark energy)10. În fine, unele încercări le privesc posibile legături între interacțiunea gravitațională, responsabilă de arhitectura și dinamica structuri- lor cosmice, și forțele care intră în joc în mecanica cuantică, au în atenție tot energia de vid11. Fiind prezent la începutul universului, constitutiv foii de spațiu-timp și particulelor, decisiv pentru viitorul cosmosului, vidul pare să ascundă, potrivit unor teoreticieni, „secre- tul existenței noastre”12. lumea fizică este ireductibilă la vidul primordial Plecând de la considerații de acest fel, unii autori propun o abor- dare reducționistă, afirmând că, în baza fluctuațiilor vidului cuantic, începutul Universului ar fi deopotrivă imprevizibil și inevitabil. Ar fi vorba, în acest caz, de o creație spontană, un scenariu care ar degaja toate celelalte interogații metafizice13. Prin acesta, fizica ar oferi un răspuns cosmologic la vechea întrebare metafizică, formulată de Leibniz: „De ce există ceva mai 9 Pentru o astfel de abordare, vezi Dragan Slavkov Hajdukovic, Quantum vacu- um and dark matter, în Astrophysical and Space Science, vol. 337, nr. 1, ianuarie 2012, pp. 9-14, https://doi.org/10.1007/s10509-011-0938-9. 10 Charles Seife, Zero. Biografa unei idei periculoase, Ed. Humanitas, București, 2007, p. 236. Pentru o abordare recentă, vezi Qingdi Wang et all, „How the huge energy of quantum vacuum gravitates to drive the slow accelerating expansion of the Universe”, în Physical Review D, vol. 95, p. 103504, 11 mai 2017. 11 O introducere accesibilă este expusă de Clara Moskowitz, „If Spaceti- me Were a Superfluid, Would It Unify Physics or Is the Theory All Wet?”, în Scien- tific American, 18 iunie 2014, online în https://www.scientificamerican.com/article/ superfluid-spacetime-relativity-quantum-physics/ 12 Cf. Ch. Seife, Zero. Biografia unei idei periculoase, Ed. Humanitas, București, 2007, p. 233. 13 Cf. William E. Carroll, „Cosmology and Creation. From Hawking to Aquinas. In Memory of Józef Życiński”, în: Logos: A Journal of Catholic Thought and Culture, vol. 15, 2012, nr. 1, p. 134. 23 Diac. Lect. Dr. Adrian Sorin Mihalache curând decât nimic?”, nimicul având aici, desigur, un înțeles meta- fizic, distinct de cel oferit de fizică. Unii teoreticieni afirmă că „ceva este o stare mult mai naturală decât nimicul” și, de aceea, lumea ar putea fi o trecere firească de la nimic (înțeles aici ca vid sau vacuum) la existență, o excitație a vidului14. Și, cumva firesc în acest decor, cum totul ar proveni firesc din (acest fel de) nimic15, existența unui Creator nu ar mai fi necesară. Totuși, există autori care observă că acest proiect reducționist nu oferă răspunsuri la toate întrebările. Motivul este simplu: acest univers nu poate să apară din orice vid. Pentru a da naștere acestui univers, vidul primordial trebuie să fie caracterizat de o anumită structură matematică. Numai așa s-ar putea explica particularitățile lui cos- mologice16. Strădaniile științifice de a oferi o explicație cuprinzătoare pentru întreaga realitate fizică pe baza vidului primordial întâmpină dificultăți. Aici s-ar putea întrevedea o primă situație limită în abor- dările reducționiste: universul este ireductibil la vidul primordial. Matematica este ireductibilă la ea însăși Dar, chiar instrumentarul matematic care stă la baza efortului fizicienilor de a descrie fenomenele fizice, chiar și el, conține locuri 14 Cu alt prilej, am prezentat argumente care indică faptul că „nimicul” la care se referă teologia creștină în doctrina creației ex nihilo nu este același lucru cu vi- dul cuantic plin de energie, la care face referire fizica și nici cu „nimicul” prezent în reflecția metafizică. Am subliniat atunci că perspectiva teologică găsește totuși și în aceste considerații privitoare la vidul cuantic aspecte deosebit de relevante (vezi pa- ragraful „Energia de vid și istoria Universului”, în capitolul 8 al lucrării Lumina Celui Nevăzut, vol. II, Ed. Basilica a Patriarhiei Române, Ed. Universității „ Alexandru Ioan Cuza” Iași, Ed. Universității din București, București, 2016). 15 Amanda Gefter, „Why is there something rather than nothing”, în New Scientist, nr. 211, 23 iul. 2011, nr. 2822, pp. 28-29. 16 Fluctuațiile cuantice pe baza cărora se explică actuala distribuție a materiei în Univers, presupun și ele existența unor legi cuantice: „Originea universurilor ca un re- zultat al legilor cuantice, al câmpurilor de inflație sau al oricăror alte proprietăți majo- re ale teoriei string-urilor depinde de preexistența acelor legi sau câmpuri. Astfel, nici chiar cel mai sceptic dintre oamenii de știință nu poate evita această credință” (Bernard Haisch, Teoria existenței lui Dumnezeu. Universuri, câmpuri energetice ale focarului zero și ce se află in spatele acestora, trad. A.B. Radu, Ed. Atman, București, 2013, p. 2.). 24 Scara ireductibilităților problematice. În sfera logico-matematică, cunoașterea logică e prin- cipial limitată, așa cum sunt și raționamentele care se construiesc prin intermediul ei. Se afirmă că nu există o logică care să creas- că prin propriul conținut (adică o logică a inducției). În fapt, logica deductivă permite să căutăm și să găsim doar acele afirmații care sunt cuprinse (implicit) în premisele lor17. Pe de altă parte, și teo- ria numerelor constată existența unor limitări importante: numerele naturale nu sunt înțelese în fundamentele lor18, ca și cum matema- tica ar fi o știință care nu-și conține fundamentele19. Mai general, încercările de formalizare a matematicii, nu au avut sorți de izbândă. Axiomatizarea teoriei mulțimilor, încercată de Zermelo, s-a oprit înainte de realizarea unei cuprinderi exhaustive. Geometria, axio- matizată admirabil de Euclid, s-a deschis într-un mod neașteptat spre teritoriile neeuclidiene, indicând că setul euclidian e o versiu- ne particulară între multele geometrii posibile. Dar și în cuprinsul teoriei mulțimilor, unele rezultate scot la iveală că avem de-a face cu patru teorii care se exclud reciproc20. Pe un alt plan, întreprin- derea lui Frege de a fundamenta logic aritmetica a primit o replică neașteptată prin paradoxul mulțimii tuturor mulțimilor formulat de Russel. În fine, încercarea temerară a lui Hilbert de a formaliza în- treaga construcție matematică, la fel ca și întreprinderea dezvoltată de Russel însuși, pe urmele lui Frege, vor fi și ele limitate de teore- mele de incompletitudine demonstrate de Gödel21. Practic, sistemele de axiome suficient de complexe posedă propoziții pentru care nu există nicio posibilitate de evaluare. Sistemele nu conțin și mecanis- me capabile să valideze toate afirmațiile ce se pot formula în ele22, 17 Cf. R. Omnes, Interpretarea mecanicii cuantice…, p. 50. 18 Cf. Gottlob Frege, Fundamentele aritmeticii. O cercetare logico-matematică asupra conceptului de număr, Ed. Humanitas, București, 2000, p. 258, n. 279. 19 A. Nesteruk, Universul în comuniune…, p. 295. 20 M. Livio, Este Dumnezeu matematician?, pp. 212-214. 21 M. Livio, Este Dumnezeu matematician?, p. 223. 22 Cf. John D. Barrow, Despre imposibilitate. Limitele științei și știința limitelor, Ed. Tehnică, București, 1999, p. 200. Cu alte cuvinte, niciun sistem formal alcătuit dintr- un set finit de axiome și reguli de deducție nu va putea vreodată cuprinde întregul corp de adevăruri al matematicii (cf. Mario Livio, Este Dumnezeu matematician?, p. 218). 25 Diac. Lect. Dr. Adrian Sorin Mihalache iar chestiunea aceasta anunță imediat imposibilitatea realizării unei axiomatizări complete a aritmeticii23. Incompletitudinea ar fi, prin acestea, caracteristică oricărei te- orii matematice suficient de bogate, ale cărei resurse deductive sunt cele ale logicii clasice24. Rezultate de acest fel sugerează, în aceeași cheie interpretativă, o ireductibilitate a matematicii la ea însăși, neputința ei de a clarifica propriile fundamente, cu limpezimea obișnuită a demonstrațiilor ei. Realitatea este ireductibilă la limbaj La capătul celălalt al demersului fizicii, unde se încearcă sur- prinderea realității, descrierea propriu-zisă a fenomenelor întâm- pină și ea limitări severe. În primul rând, rezultatele fizicii cuantice arată că împărțirea convențională a lumii în subiect și obiect nu (mai) e valabilă25. Doar o porțiune de natură e accesibilă meto- dei științifice de investigație, iar aceea nu este realitatea fizică propriu-zisă, ci modul cum ea apare în relație cu noi. Decuplarea cunoașterii de cel ce caută cunoașterea e imposibilă, încât idea- lul unei cunoașteri abstracte și obiective e iluzoriu26. Ceea ce cunoaștem, nu este o stare de fapt, căreia să i se asocieze o descriere completă, pentru că la nivel cuantic, nu există obiecte în sens strict, ci doar procese într-o continuă desfășurare, pe care observația le 23 Cf. Ali Benmakhlouf, „Demonstrație”, în D. Lecourt, (coord.), Dicționar de istoria și filosofia științelor, p. 443. 24 Cf. Patrick Suppes, Metafizica probabilistă, Ed. Humanitas, București, 1990, p. 191. Și, dacă în matematică, idealul obținerii unui set de axiome complet și consis- tent logic este exclus, atunci șansa obținerii unui set de rezultate similare în fizică este, în practică, minimă. (cf. Michael Heller, „From now to infinity”, în: C.L. Harper JR. (ed.), Spiritual Information, p. 229). 25 Extras din „Physique et Philosophie, La Science moderne en revolution”, trad. J. Hadamard, Ed. Albin Michel, 1961, în colecția „Les savants et le monde”. Ediția ori- ginală a apărut sub titlul, Physics and Philosophy, Harper and Brothers, New York, apud. H. Cuny, Werner Heisenberg și mecanica cuantică, Ed. științifică, București, 1969, pp. 101 și 116. 26 Cf. James T. Cushing, Concepte Filosofice în Fizică, Ed. Tehnică, București, 2000, p. 386. 26 Scara ireductibilităților influențează direct și, într-o anumită măsură, indeterminabil. De aceea, realitatea e o sumă de fapte microscopice despre care se poa- te spune ceva la care se adaugă fapte despre care nu se poate spune nimic27. În fine, rezoluția descrierilor mai prezintă o constrângere: teoria științifică, ca descriere a realității nu coincide cu realitatea, întrucât există deosebiri de natură între realitate (semnificat) și lo- gos (semnificant)28. O anumită imprecizie urmărește așadar, întreg demersul fizicii. Paul Dirac scria, în 1930, că legile fizice ale natu- rii „nu guvernează în niciun sens lumea direct, așa cum apare în imaginea noastră mentală: ele controlează, în schimb, un substrat despre care nu ne putem forma o imagine mentală fără a introduce elemente irelevante”29. Păstrând aceeași orientare hermeneutică, am putea întrevedea în acestea o altă barieră care pare să limiteze demersul reducționist al științei: realitatea propriu-zisă e ireductibilă la limbaj. Și, într-o scurtă concluzie, dacă descrierea oferită de fizică ar fi un pod ima- ginar, ce leagă „malul limbajului matematic” de cel al realității sen- sibile, atunci am putea spune că podul interpretativ, are fisuri în structurile sale de rezistență (de tip fundamental) la ambele capete. Biologia este ireductibilă la fizică și chimie De cele mai multe ori, abordările științifice privitoare la origi- nea vieții și la dinamica ființelor vii, de-a lungul istoriei terestre, ur- măresc acea descriere în stare să explice viața și omul ca rezultat al mecanismelor fizice și chimice. Progresele înregistrate de biologie 27 Cf. Pascal Nouvel, „Determinism”, în: Dominique Lecourt, (coord.), Dicționar de istoria și filosofia științelor, Ed. Polirom, București, 2005, p. 458 [col. II]. 28 Cf. Roland Omnes, Interpretarea mecanicii cuantice, Ed. Tehnică, București, 1999, p. 499. 29 Satyajit Das, „Imposibila exactitate”, în Totul are o explicație, antologie co- ordonată de John Brockman, traducere din limba engleză de V. Mitu, Ed. Nemira, București, 2013, p. 98. 27 Diac. Lect. Dr. Adrian Sorin Mihalache sunt fascinante. Descrieri rafinate, până la rezoluția evenimentelor moleculare și celulare, scot la iveală procesele caracteristice ale or- ganismelor vii (precum metabolismul și auto-reproducerea), într-o complexitate formidabilă. Totuși, sfera științelor vieții e încă departe de a avea răspunsuri pentru toate întrebările. Viața, în ansamblu, nu a primit o explicație științifică mulțumitoare. O afirmă, de exemplu, un reputat biolog: „În prezent, ADN-ul este cunoscut ca moleculă indispen- sabilă în reproducere (exceptând unele virusuri). Dar cum a fost cooptat pentru această funcție? Nu există o teorie care să explice 30 acest lucru” . Pe de altă parte, autorii sintezei moderne și-au concentrat efor- turile de cercetare asupra genotipului în defavoarea organismului propriu-zis, lăsând în umbră complexitatea lui extraordinară, și, deodată cu aceasta, una dintre cele mai mari întrebări care vizează orice organism: „cum ajunge să se exprime această complexitate pornind de la o singură celulă?”31. Poziții de acest fel găsim și în alte locuri. Nimeni nu a formulat, scrie un alt autor, „o teorie satisfăcă- toare despre cum s-a produs prima dată interacțiunea dintre AND și ARN”, chestiunea fiind esențială, câtă vreme „ordinea secvențială a moleculelor de AND nu poate deriva din afinitățile chimice ale componentelor ce se constituie într-un tot unitar”32. 30 Ernst Mayr, De la bacterii la om. Evoluția lumii vii, Ed. Humanitas, București, 2004, p. 67. 31 Cf. Andreas Wagner, Ce nu știa Darwin, Elucidarea celui mai mare mister al evoluției, traducere din limba engleză de Alina Rogojan, Ed. Litera, București, 2016, p. 26. 32 Mențiunea apare în lucrarea The Molecular Origins of Life. Assembling Pieces of the Puzzle (Cambridge, Cambridge University Press, 1998), și este pusă pe seama lui Andre Brack, (astrobiolog), acesta subliniind faptul că istoria geologică terestră ascunde multe necunoscute și că teoriile actuale referitoare la acest aspect, sunt neve- rificate. (cf. Niels Henrick Gregersen, Dumnezeu, într-o lume evoluționistă, trad. T. Vâlceanu, Ed. Curtea Veche, București, 2007, p. 112.) 28 Scara ireductibilităților La nivel molecular, biologia a evidențiat, în structurile protei- nelor și aminoacizilor, o arhitectură informațională extraordinară, și funcțiile complexe pe care le au acestea. Dinamica și complexi- tatea acestor structuri i-au convins pe unii autori să le considere adevărate „biblioteci informaționale” ale naturii, care par să dea seama de întreaga diversitate a lumii vii. Însă, nici proveniența lor nu este clară! Un autor recent afirmă că în acestea se întrevede cum „însăși creativitatea vieții se alimentează dintr-o sursă care este mai veche decât viața și poate mai veche decât timpul”33. Situații de acest fel ar putea indica un alt loc problematic, în intenția de a formula o descriere reducționistă a lumii vii: entitățile și fenome- nele explorate în sfera biologiei ar putea să nu fie complet descrip- tibile prin fizică și chimie. Viața lumii vii ar putea fi ireductibilă la (și deci imposibil de elucidat doar prin) procesele chimice și fizice care o însoțesc. Psihologia este ireductibilă la biologie Nici în privința omului, abordările reducționiste nu lipsesc. Reluând cumva tema veche a mecanicismului, în anii '80, științele medicale anunțau posibilitatea deslușirii caracteristicilor persona- lității oricărui subiect uman doar prin intermediul genelor. Și astăzi, proiectele de acest fel continuă. Majoritatea comunității neuroști- ințifice, scrie un autor, „subscrie la materialism și reducționism, promovând ideea că putem fi înțeleși ca un ansamblu de celule, vase de sânge, hormoni, proteine și fluide – toate acestea urmând le- gile chimiei și fizicii. Zi de zi, neurologii intră în laborator și 33 Cf. Andreas Wagner, Ce nu știa Darwin, Elucidarea celui mai mare mister al evoluției, trad. A. Rogojan, Ed. Litera, București, 2016, p. 230. 29 Diac. Lect. Dr. Adrian Sorin Mihalache lucrează după principiul că părțile ne vor face să înțelegem întregul. Este aceeași metodă de succes care se aplică în fizică, în chimie…”34. O astfel de perspectivă au și autorii care susțin că intenția acțiunilor voluntare ascunde doar automatisme, și că voința conștientă este o iluzie35. Unitatea eului, a gândirii și a experienței ar fi, în această abordare, „o iluzie creată tocmai de capacitatea limitată a sistemelor conștiinței de sine”36, încât, la limită, conștiința nu ar fi decât o iluzie a utilizatorului37. În forme radicale, omul este prezen- tat ca „mașină-eu, fără sine”, „fără nicio esență”, „dispozitiv copiator de gene” ale cărui realizări sunt în mod exclusiv rezultatul unei „oar- be organizări de jos în sus”38. Cu mai multe secole în urmă, Dilthey deosebea științele na- turii de științele spiritului (Geistes wissenschaften) și avertiza cu privire la inadecvarea explicațiilor științelor naturii pentru sfera mai largă a vieții omenești – incluzând în ea experiențele artistice și evenimentele istorice39. Analizele fenomenologice ulterioare au oferit examinări riguroase care constată, fără excepție, inadecvarea instrumentarului științelor naturii pentru aria istoriei, a artelor, pentru lumea vieții. Husserl va respinge și el pretențiile științelor 34 David Eagleman, Incognito. Viețile secrete ale creierului, trad. O. Solonar, Ed. Humanitas, București, 2017, pp. 272-273. 35 Cf. Daniel M. Wegner, Iluzia voinței conștiente, traducere din engleză de A. Bărbulescu, Ed. Humanitas, București, 2013. 36 David A. Oakley, și Lesley C. Eams, „The Pluralism of Consciousness”, în David A. Oakley, ed., Brain and Mind, Londra, Methuen, 1985, pp. 215-251, apud Tor Norretranders, Iluzia utilizatorului. Despre limitele conștiinței, trad. L. Staicu, Ed. Publica, 2009, p. 278. 37 Tor Norretranders, Iluzia utilizatorului. Despre limitele conștiinței, trad. L. Staicu, Ed. Publica, 2009, p. 284. 38 Thomas Metzinger, Tunelul Eului. Știința minții și mitul sinelui, trad. C. Jinga, Ed. Humanitas, București, 2015, pp. 246-249. 39 Wilhelm Dilthey, Construcția lumii istorice în științele spiritului, trad. V. Drăghici, Ed. Dacia, Cluj-Napoca, 1999. 30 Scara ireductibilităților naturii de a oferi o cuprindere totalizatoare a lumii și vieții40. Maurice Merleau-Ponty, de exemplu, va susține că pe om nu-l gă- sim la intersecția unor cauzalități multiple, ce determină trupul sau psihismul, și că nici nu-l putem gândi doar ca o parte a lumii, ca simplu „obiect al biologiei, al psihologiei sau al sociologiei”41. Și Michel Henry constată, în același registru, că realitățile trăite, modul de a trăi viața în cuprinsul lumii mișcat de intenționalitate nu pot fi puse pe seama unor „edificii de molecule sau în grămezi de celule”42. De fapt, omului nu i se poate confisca o anumită „li- bertate acosmică”43, situată dincolo de determinările lumii fizicii. Este deja de notorietate faptul că numeroși autori din sfera științelor, (psihologie sau medicină) formulează constatări asemă- nătoare. Nu avem garanții că abordările reducționiste ce încearcă să elucideze adâncul omenesc prin decodificarea chimică și fizică a activităților cerebrale, va funcționa: „Creierul, scrie un autor recent, cu experiențele sale par- ticulare, subiective, este diferit de orice obiect de cercetare de până acum. Cine spune că abordarea reducționistă rezolvă pro- blema nu înțelege complexitatea problemei”44. În numeroase locuri din câmpul acestor preocupări, se poate întrevedea cu destulă ușurință faptul că mintea reprezintă una dintre temele provocatoare pentru abordarea științifică actuală. Antonio Damasio apreciază și el că evenimentele cerebrale ar putea fi „cele 40 Edmund Husserl, Criza științelor europene și fenomenologia transcendentală, trad. C. Ferencz-Flatz, Ed. Humanitas, București, 2011. 41 Maurice Merleau-Ponty, Fenomenologia percepției, Ed. Aion, Oradea, 1999, p. 6. 42 Michel Henry, Eu sunt Adevărul: pentru o filosofie a creștinismului, Ed. Deisis, Sibiu, 2003, p. 415. 43 Maurice Merleau-Ponty, 1982, Sense et Non-Sense, Evanston, Northwestern University Press, p.72, apud Alexei Nesteruk, Universul în conuniune..., p. 263. 44 David Eagleman, Incognito. Viețile secrete ale creierului, trad. O. Solonar, Ed. Humanitas, București, 2017, p. 273. 31 Diac. Lect. Dr. Adrian Sorin Mihalache mai complexe din natură”, ceea ce ar putea să facă „improbabil să re- dăm vreodată întreaga amploare a fenomenelor neurale asociate cu o stare mintală”45. Dificultățile care apar, sunt amplificate și de faptul că mecanismele inconștientului, și legătura lor cu cele conștiente, nu au fost lămurite. Ele nu pot fi ignorate, câtă vreme „inconștientul explică de ce oamenii considerați raționali, își trăiesc viața în mod irațional”46. Înțelegerea minții ar include deci și elucidarea a ceea ce este numit inconștient și subconștient47. O altă problemă vizează relația dintre creier și psihic, care, ală- turi de cea a conștiinței, fac parte dintre cele care par să nu poată fi rezolvate, dacă țineam seama de teorema lui A.M. Turing48. Ele sunt considerate, de unii autori, ca fiind probleme insolvabile sau indeci- dabile49, care ar putea fi situate dincolo de posibilitățile, metodologia și instrumentele de lucru specifice științelor50. De aceea, pare îndreptățită opinia că o încercare de a răspunde strict științific la „identitatea și unicitatea persoanei” nu ar duce decât la închiderea ei în „capcana cauzelor și explicațiilor fizice”, existența și misterul ei rămânând „fără nici o lumină sau strălucire care să o deosebească de celelalte existențe”51. Aceste date întăresc valabilitatea unor aprecieri mai vechi, ca cea aparținând lui Antonio Damasio: 45 Antonio Damasio, Sinele. Construirea creierului conștiinței, trad. D. Lică, Ed. Humanitas, București, 2016, p. 350. 46 Joel Gold,”Materia neagră a minții”, în Totul are o explicație, antologie coordo- nată de John Brockman, trad. V. Mitu, Ed. Nemira, București, 2013, pp. 32-33. 47 Unii autori propun și o analogie care sugerează ponderea necunoscutului în înțelegerea activității mentale: modul în care materia întunecată, având o structură neelucidată, e parte a tabloului cosmologic actual, (aproximativ ¾ din întreaga materie din Univers) ar putea sugera cum inconștientul e partea amplă și puțin cunoscută a psihismului, solicitând ample și dificile investigații. (Cf. Joel Gold, „Materia neagră a minții”, în Totul are o explicație, p. 33.) 48 Se afirmă că pentru orice problemă insolubilă de tip recursiv există o altă pro- blemă de un grad și mai mare de insolubilitate (L. Gavriliu, Dicționar de cerebrologie, Ed. Univers Enciclopedic, București, p. 119). 49 Cf. L. Gavriliu, Dicționar de cerebrologie, p. 118. 50 Cf. Alfred Fessard, apud L. Gavriliu, Dicționar de cerebrologie, p. 119. 51 Alexei Nesteruk, Universul în comuniune. Către o sinteză neopatristică a teo- logiei și științei, Ed. Curtea Veche, București, 2009, p. 366. 32 Scara ireductibilităților „complexitatea minții umane este, poate, de așa natură, în- cât să nu aflăm niciodată soluția problemei din cauza limitărilor noastre inerente”52. Dacă ținem seama de situațiile de acest fel, mai degrabă ar tre- bui să susținem că persoana umană transcende, „toate modelele și structurile care o descriu”53. O astfel de opinie e susținută și în pre- zent, în pofida noilor tehnologii de imagistică medicală. Unii autori susțin că nici cu ajutorul acestor noi tehnologii, elucidarea realității conștiinței nu va fi posibilă54. Într-un fel, constatările acestea ar pu- tea indica o altă situație limită în câmpul modelelor reducționiste: ireductibilitatea psihologiei la biologie. universul, viața și omul – trei mențiuni privind perspectiva patristică răsăriteană Cele trei situații de ireductibilitate prezentate până acum (ire- ductibilitatea fizicii la vid, cea a biologiei la fizică și cea a psihologiei la biologie), ar putea fi întrevăzute simbolic, în înțelesurile câtorva versete ale Vechiului Testament interpretate în lumina Revelației creștine. Este vorba despre trei versete din Capitolul 1 al cărții Facerea: - „La început a făcut (ּבָָר֣ א) Dumnezeu cerul și pământul.” (v. 1), - „A făcut (וַּיִ בְָר֣ א) Dumnezeu animalele cele mari din ape și toa- te ființele vii, care mișună în ape…” (v. 21) și - „… a făcut (וַּיִ בְָר֣ א) Dumnezeu pe om după chipul Său” (v. 27). Cum se poate vedea, toate cele trei locuri menționate conțin expresia bārā',care, vom vedea, are un înțeles important. În ebraică există două expresii cu un înțeles apropiat: āśāh, tradus prin „a face” 52 Antonio Damasio, Eroarea lui Descartes. Emoțiile, rațiunea și creierul uman, trad. I. Tănăsescu, Ed. Humanitas, București, 2005, p. 15. 53 G.W. Allport, Structura și dezvoltarea personalității, trad. I. Herseni, Ed. Didactică și Pedagogică, București, 1991, p. 568. 54 Cf. Ray Tallys, „Consciousness, not yet explained”, în: New Scientist, 9 ian. 2010, Vol. 205, Nr. 2742, p. 28. 33 Diac. Lect. Dr. Adrian Sorin Mihalache și (ּבָָר֣ א), corespunzând lui „a crea”. Ele par apropiate ca înțeles, însă, în realitate, bārā' are un înțeles mai special. Traducătorii de limbă greacă ai Vechiului Testament nu au beneficiat de originalitatea ter- menului bārā', în fapt un hapax (o exprimare unică) pentru spațiul grec55. Pentru textul grecesc al Septuagintei, pentru bārā' ei au lucrat cu corespondențe aproximative: ποιεῖν [poiein] și κτίζειν [ktizein], și facere sau creare în versiunile traducerii Vetus Latina56. Aceste ex- presii nu sunt însă întru totul potrivite, pentru că ele nu exclud po- sibilitatea existenței unei materii prealabile, din care să fie alcătuite toate, slăbind prin aceasta, înțelesul unei creații din nimic57. Așadar, deși textul Septuagintei (LXX) traduce bārā' și āśāh adesea printr-un singur verb grec, ποιέω [poieo] („a face”), în ebraică ele nu înseamnă același lucru. Spre deosebire de āśāh („a face”), verbul ebraic bārā' („a crea”) e folosit numai avându-l ca subiect pe Dumnezeu, expre- sia scoțând în evidență contribuția decisivă a Creatorului, care nu prelucrează doar ceva deja existent. Aceste versete din debutul Facerii, cu specificitatea înțelesului termenului bārā', împreună cu alte câteva locuri vetero și nou-tes- tamentare au fost decisive în conturarea învățăturii privitoare la creația ex nihilo, prezentă în gândirea patristică răsăriteană. Trei dintre cele mai importante locuri din Noul Testament, care au clari- ficat aceste înțelesuri sunt: - „La început era Cuvântul și Cuvântul era la Dumnezeu și Dumnezeu era Cuvântul [...]. Toate prin El s-au făcut; și fără El ni- mic nu s-a făcut din ce s-a făcut” (Ioan 1, 1‒3) și 55 Cf. M.A. Vannier, „Creația în viziunea Sfinților Părinți”, în vol. Creația, trad. M. Tătaru-Cazaban, Ed. Anastasia, București, 2003, pp. 6-7. 56 Cf. M.A. Vannier, „Creația în viziunea Sfinților Părinți”, pp. 6-7. LXX redă printr-un singur verb grec, ποιέω [poieo] două verbe ebraice, bārā' („a crea”), folosit numai avându-l ca subiect pe Dumnezeu, și āśāh („a face”) (cf. C. Bădiliță et al. (co- ord.), Septuaginta, vol. I, Ed. Polirom, Iași, 2004, p. 51, n. 1.) 57 O astfel de concepție a împărtășit Sf. Iustin Martirul și Filosoful. Referindu-se la felul în care Dumnezeu a făcut lumea, el afirmă că aceasta a fost prin Cuvântul lui Dumnezeu și din elementele de la care a pornit: de la pământ, de la apă și de la pneuma (cf. M.-A. Vannier, „Creația în viziunea Sfinților Părinți”, în vol. Creația, p. 9). 34 Scara ireductibilităților - „Prin credință înțelegem că s-au întemeiat veacurile prin cuvântul lui Dumnezeu, de s-au făcut din nimic cele ce se văd” (Evrei 11, 3) - „Pentru că întru El au fost făcute toate, cele din ceruri și cele de pe pământ, cele văzute și cele nevăzute […]. Toate s-au făcut prin El și pentru El” (Coloseni 1, 16‒17). Nu este locul aici pentru prea multe detalii privind învățătura referitoare la creația din nimic (ex nihilo). Spunem doar că ea a cunoscut o dezvoltare deosebită începând cu secolul al II-lea d.Hr.58. Potrivit acestei învățături, înțelesul primului verset din cele menționate, „La început a făcut (ּבָָר֣ א) [bārā'] Dumnezeu ce- rul și pământul.” (v. 1) este acela că „cerul și pământul” au fost create de Dumnezeu, fără utilizarea vreunei materii sau energii preexistente creației. Spațiul-timp, materia-energia existentă în univers (incluzând deci cărămizile fundamentale ale lumii sensibi- le și interacțiunile fundamentale care modelează lumea sensibilă), au fost făcute de către Dumnezeu, din nimic, nu dintr-o materie preexistentă. Mircea Eliade va susține noutatea radicală a acestei viziuni cosmologice în raport cu toate celelalte concepții despre lume prezente în tradițiile vechi59. „Pentru Hristos, scrie Sf. Maxim Mărturisitorul, sau pentru taina lui Hristos au primit toate vea- curile și cele aflătoare înăuntrul veacurilor începutul existenței”60. Dumnezeu a făcut toate lucrurile din nimic, prin Logosul Său, prin Iisus Hristos, Domnul, Cel ce era „la început”, dar Care nu are în- ceput, Cel care este principiul prin care s-au făcut toate lucrurile și veacurile61. El este începutul existenței lumii, este Dumnezeu, 58 Cf. J. Fantino, Sfântul Irineu: prima sinteză despre Creație, p. 31. 59 Cronologic, creația din nimic este legată în mod uzual de monoteismul popoa- relor semitice; (cf. Charles H. Long, „Cosmology”, în Mircea Eliade (ed.), Encyclopedia of Religion, vol. 3, MacMillian Library Reference, New York, 1993, pp. 94-95). 60 Sf. Maxim Mărturisitorul, Răspunsuri către Talasie, într. 60, trad. Pr. D. Stăniloae, în Filocalia, vol. 3, Ed. Institutului Biblic și de Misiune al Bisericii Ortodoxe Române, București, 2009, p. 373. 61 J. Pelikan, Tradiția creștină…, vol. 1, p. 218. 35 Diac. Lect. Dr. Adrian Sorin Mihalache El „susține lumea” și, anticipând acum, El este „scopul existenței”62. Întrevedem, așadar, aici un anumit apofatism al începutului lumii create; taina creației este ascunsă în Creator, și deci se sustrage unei examinări științifice, cauzale. Cele trei locuri nou-testamentare lă- muresc primul verset din Facerea. Cel de-al doilea verset din Facere, din cele menționate este „A făcut (וַּיִ בְָר֣ א) Dumnezeu animalele cele mari din ape și toate ființele vii, care mișună în ape…” (v. 21). Trebuie remarcată și aici prezența expresiei bārā'. Sf. Grigorie Palama scrie că „pământul era ames- tecat cu apă și fiecare dintre ele purta în sine, ca o sarcină, aerul și dobitoacele, și plantele, după felul lor […] o substanță care cu- prindea totul și purta în potență toate […]”63. La alt autor patristic, găsim că „prin porunca Creatorului universului au fost și anima- lele aduse la ființă din aceste ape”64. „A făcut (וַּיִ בְָר֣ א) Dumnezeu animalele cele mari din ape și toate ființele vii, care mișună în ape […]” (v. 21). Putem înțelege, așadar, perspectiva teologică potri- vit căreia, prin poruncă, din apa și pământul primordiale Dumnezeu a făcut lumea vie. Pe de o parte, în aceasta e cuprinsă simbolic și realitatea particulară, constatată științific, că trupul omenesc și cele- lalte organisme vii sunt constituite din apă și din elemente chimice din univers. Pe de altă parte însă, în lumina înțelesurilor descoperite în Prologul Evanghelistului Ioan (1, 1-3), prezența lui bārā' însem- nează că ele sunt create de Dumnezeu, nu rezultate implacabil din puterile lumii create. „Oricâte făpturi au fost concepute de El a fi aduse la viață, scrie Sf. Grigorie de Nyssa, toate au fost chemate la existență așa cum au fost gândite [de El]. De aceea, toate câte sunt în Dumnezeu sunt cugetate în același timp ca stând la temelia creării 62 Origen, Contra lui Celsus, VI, 65, trad. Pr. T. Bodogae, în: Origen, Scrieri alese. Partea a patra (coll. PSB, vol. 9), Ed. Institutului Biblic și de Misiune al Bisericii Ortodoxe Române, București, 1984, p. 426 63 Sf. Grigore Palama, O sută cincizeci de capete despre cunoștința naturală, 21, trad. Pr. D. Stăniloae, în Filocalia, vol. 7, Ed. Institutului Biblic și de Misiune al Bisericii Ortodoxe Române, București, 2013, pp. 513-514. 64 Sf. Ioan Gură de Aur, Omilii la Facere, III, 1-2, pp. 47-48. 36 Scara ireductibilităților tuturor făpturilor[…]”65. Prin urmare, o explorare obișnuită a lumii vii, în condițiile acestor înțelesuri teologice, nu ar putea identifica în lumea creată ceva care să explice apariția vieții și complexitatea ei, pentru că temeiurile lumii vii, ca parte a Creației, sunt ascunse în Dumnezeu. În fine, ultimul verset din Facere face referire la crearea omului: „Să facem om după chipul și după asemănarea Noastră” (v. 26), în- semnând că omul ‒ făptură creată după chipul lui Dumnezeu, și în vederea asemănării cu El ‒ e deodată creatură înrudită cu lumea sen- sibilă, prin trupul alcătuit din țărâna pământului, și cu vocație pentru cele cerești, pentru Dumnezeu, prin actul special prin care a fost creat, prin suflarea Lui divină. Ținând seama de această realitate spirituală, Sf. Grigorie de Nyssa folosește, cu privire la om, expresia atheoretos, însemnând că omul „se sustrage oricărei considerații teoretice”, în- trucât, Dumnezeu fiind de necuprins, „este cu neputință ca «chipul» Lui din om să nu fie și el de necuprins”66. De aceea, teologia creștin- ortodoxă susține un anumit apofatism al persoanei omenești (un apofatism antropologic), care corespunde, întrucâtva apofatismului divin67. Într-o interpretare inspirată, deopotrivă sintetică și profundă, preotul-profesor Gheorghe Popa afirmă că în toate cele trei versete ale Facerii, care utilizează expresia bārā', putem vedea „trei momente fundamentale ale actului creator și trei discontinuități esențiale care au apărut și s-au menținut în creație: crearea sistemului energie-ma- terie, crearea vieții și crearea omului”68. Cele menționate aici ar putea fi elemente de sprijin pentru această înțelegere, evidențiind cum anu- me textul revelat poate fi edificator pentru unele situații fără ieșire din câmpul cercetării științifice recente. 65 Sf. Grigore de Nyssa, Cuvânt apologetic…, p. 96. 66 Panayotis Nellas, Omul animal îndumnezeit, Ed. Deisis, Sibiu, 1999, p. 66. 67 Pr. Dumitru Stăniloae îl invocă aici pe teologul rus Boris Vîșeslavțev (vezi Teologia Dogmatică Ortodoxă, vol. 1, Ed. Institutului Biblic și de Misiune al Bisericii Ortodoxe Române, București, București, 1997, p. 275). 68 Pr. G. Popa, Lege și iubire. Coordonate biblice și hermeneutice pentru teologia morală, Ed. Trinitas, Iași, 2002, p. 15. 37 Diac. Lect. Dr. Adrian Sorin Mihalache viața spirituală este ireductibilă la psihologie Un număr impresionant de cercetări din psihologie și medi- cină dezvoltate în ultimul deceniu, urmăresc experiența spiritua- lă și viața religioasă. Avem de-a face cu un repertoriu de abordări extrem de variat. Există explorări ce urmăresc efectele diverselor practici spirituale asupra sănătății69, dar și unele clar orientate că- tre beneficiile practicii religioase creștine asupra vieții personale, familiale și sociale70. Altele se axează pe studiul diverselor tipuri de meditație, urmărind evidențierea efectelor benefice asupra stărilor emoționale, activităților cognitive și asupra sănătății71. Desigur, nu lipsesc nici proiectele de cercetare fundamentală, care urmăresc să ofere o explicație privind natura experienței spirituale. Sunt căutate, de exemplu, amprente cerebrale care corespund diverselor credințe, și reprezentări ale lui Dumnezeu, în practicile religioase actuale72. Altele încearcă să clarifice conceptul de inteligență spirituală, prin identificarea unor particularități de funcționare cerebrală73. Sunt explorate și modele radicale, ce încearcă să ofere o explicație pentru gândirea religioasă. Una din explicațiile propuse recent pune fenomenul religios, în accepțiunea sa cea mai largă, pe seama capacității de construcție narativă a creierului. Se afirmă că omul are tendința de a crea povești coerente, fără fisuri, ca augmentări 69 David Perlmutter, Alberto Villoldo, Neuroștiința iluminării, Ed. For You, 2013; Steven Taylor, Trezirea din somnul conștiinței, trad. L. Cristiana, Editura Livingstone, București, 2011. 70 Harold G. Koenig, Michael E. McCullough, David B. Larson, Handbook of religion and health, Oxford University Press, 2001. 71 James H. Austin, Zen and the Brain: Toward an Understanding of Meditation and Consciousness, MIT Press, Cambridge, Massachusetts, 1998; Richard J. Davidson, și Sharon Begley, Creierul și Inteligența Emoțională, Ed. Litera, București, 2013. 72 De exemplu, Andrew Newberg, Eugene d'Aquili, Vince Rause, De ce nu dispare Dumnezeu. Știința creierului și biologia credinței, trad. Ramona Neacșa, Ed. Curtea Veche, București, 2008; Andrew Newberg, Mark Robert Waldman, Cum ne schimbă Dumnezeu creierul, trad. R.N. Lupu, Ed. Curtea Veche, București, 2009. 73 Danah Zohar Ian Marshall, Inteligența spirituală: instanța superioară a inteligenței, trad. M. Popescu, Ed. Vellant, 2009. 38 Scara ireductibilităților ale realității74. Și, în legătură cu aceste abordări reducționiste, ce re- fuză orice ancoră transcendentă pentru experiența spirituală, exis- tă și explorări neuroetice care pun în discuție intervenții medicale pentru bioameliorare morală75. Este vorba despre procedee menite să fixeze comportamente morale pentru subiecții societăților fără viață religioasă, prin diverse tehnici de meditație (lărgirea câmpului conștiinței, altruismul, gândirea panoramică), biofeedback, utiliza- rea câmpului magnetic sau administrare de substanțe cu efecte psi- hotrope (de exemplu, LSD, ayahuasca)76. Însă, nici în aceste privințe, abordarea științifică nu lămurește deplin natura experienței spiritu- ale, viața de credință, articulațiile profunde ale religiozității. „Religia și sacrul […], scrie, de exemplu, un autor recent, rămân un domeniu vast, încâlcit și în mare măsură neexplorat de știință și totuși atât de simplu și de elegant pentru majoritatea oamenilor din întreaga lume, în viața lor de zi cu zi”77. Într-adevăr, din perspectiva teolo- giei creștine, viața de credință, ca experiere a raportului dintre om și Dumnezeu în spațiul eclesial, conține numeroase aspecte de fond care se situează dincolo de sfera de competență a științelor. Viața spi- rituală nu este un fapt adecvat cercetării științifice, întrucât potrivit teologiei ortodoxe există o legătură indisolubilă între spiritul omului și Duhul Sfânt78. Părintele Stăniloae remarca afirmația lui Vladimir Lossky potrivit căreia „suflarea divină indică un mod de creație, în 74 David J. Linden, Mintea ca întâmplare. Cum ne-a oferit evoluția creierului iubirea, memoria, visele și pe Dumnezeu, Ed. Herald, București, 2012, pp. 270-276. 75 Ingmar Persson, Julian Săvulescu, Neadaptați pentru viitor. Nevoia de bioa- meliorare morală, Ed. All, București, 2014, p 184. 76 Extinderea recentă a acestor cercetări, dar și circulația amplă a ideilor și re- zultatelor lor, la nivelul publicului larg, sporesc necesitatea unor examinări atente, nu doar din perspectivă etică. Este importantă și elaborarea minuțioasă a unei perspective teologice pentru aceste arii noi de lucru. În legătură cu aceasta, cred că trebuie evita- tă acceptarea tuturor perspectivelor existente, fără spirit critic, dar și respingerea lor nediferențiată, pe motivul că provin din abordări reducționiste. 77 Scott Atran,Puterea absurdității, în Totul are o explicație, antologie coordo- nată de John Brockman, trad. V. Mitu, Ed. Nemira, București, 2013, p. 22. 78 Vladimir Lossky, Theologie Dogmatique, în rev. Messager, 1964, pp. 225-226, apud. Pr. Dumitru Stăniloae, Teologia Dogmatică Ortodoxă, vol. I, Ed. Institutului Biblic și de Misiune al Bisericii Ortodoxe Române, București, 1997, p. 268. 39 Diac. Lect. Dr. Adrian Sorin Mihalache virtutea căruia spiritul uman e intim legat de har”79. Aceasta s-ar putea înțelege ca „legătură indisolubilă între sufletul nostru și pu- terea lui Dumnezeu, Care-i dă posibilitatea să subziste după chipul Lui”, încât harul Duhului Sfânt e „principiul adevărat al existenței noastre”80. Câtă vreme, potrivit Revelației, reflecția teologică vede viața persoanei ca indisolubil legată de harul lui Dumnezeu, avem de-a face cu o imposibilitate de fond în elucidarea științifică a vieții reli- gioase și a experiențelor spirituale. Și, în aceeași lumină interpreta- tivă, aici s-ar putea întrevedea un alt loc de graniță: ireductibilitatea spiritualității la psihologie și medicină. Înțelepciunea este ireductibilă la știință Am văzut că, în anumite teme de graniță, situate la marginea realității observabile, abordările reducționiste întâmpină dificultăți. Demersul de a realiza o descriere a întregului univers prin inter- mediul vidului primordial solicită structuri matematice preliminare; intenția de a formaliza complet premisele și finalitățile construcției logico-matematice are scăpări la capete. Pe lângă acestea, nici reali- tatea nu este complet traductibilă în limbaj, mecanismele vieții scapă din priza descrierilor fizicii și ale chimiei, iar biologia nu reușește să închidă întreaga psihologie, o explicitare strict biofizică și chimică a conștiinței subiective fiind mai degrabă iluzorie. S-ar putea conclu- ziona că, în pofida imensului progres realizat până acum, explorările științifice sunt la început: „Oricât de departe am ajuns (în explorarea științifică a lu- mii), scrie un autor recent, e aproape sigur greșit să ne închipu- im că suntem aproape de răspunsul final. […] Biologii încă nu 79 Pr. Dumitru Stăniloae, Teologia Dogmatică Ortodoxă, vol. I. p. 268 80 Pr. Dumitru Stăniloae, Teologia Dogmatică Ortodoxă, vol. I. p.268 40 Scara ireductibilităților știu cum și când a apărut prima oară viața pe pământ, sau cât de probabil este ca ea să apară pe o altă planetă de tip terestru. Ei nu știu care sunt avantajele selective care dirijează dezvolta- rea[…] și, poate, cel mai important, ei nu știu cum produce cre- ierul experiențele mentale. […] Chimia are și ea mari întrebări rămase fără răspuns ‒ de la modul misterios în care moleculele de apă formează legături de hidrogen cu vecinii lor pentru a crea proprietăți magice ale acelui lichid vital, până la felul în care se pliază lanțuri lungi de aminoacizi pentru a forma proteinele ase- mănătoare unor spaghete, care sunt vitale pentru viață”81. Pe lângă aceste locuri limită din tabloul științific al lumii, exis- tă, în fine, și provocări de ordin epistemologic. Realitatea explorată de științe este vastă și diversă. Ramurile științelor, la fel. Nu sunt în atenție doar fenomenele cosmice, fizice, și sau chimice, locuri unde teoriile pot fi verificate, de cele mai multe ori, în plan experimen- tal, în mod repetat. Rezultatele biologiei, (vizând procese extrem de complexe și dinamici la scară temporală considerabilă) nu permit respectarea acelorași criterii de validare utilizate de chimie sau fizi- că. Nici explorările psihologiei și sociologiei, care au în atenție com- portamentele omului și ale comunităților, nici ramurile istoriei și ale științelor juridice nu pot fi cântărite după același tipar. Nu putem avea peste tot în științe, aceleași criterii de validare empirică82. 81 Leonard Mlodinov, Odiseea umană, Ed. Herald, trad. W. Fotescu, București, 2015, pp. 404-405. 82 Deosebiri de acest fel întâlnim chiar în sânul aceleași științe. În fizică, de exem- plu, descrierea unui fenomen macroscopic (deplasarea unei bile pe un plan înclinat) necesită un instrumentar matematic simplu. Modul în care se produce mișcarea și descrierea ei oferă posibilitatea unor formulări precise privind evoluția ulterioară a sistemului. Situația se prezintă diferit dacă ne referim la descrierea unui eveniment cuantic. Deosebirea dintre cele două descrieri decurge, desigur, din natura obiectelor investigate. În cel de-al doilea caz, precizia e limitată de principiul de incertitudine al lui Heisenberg, și solicită un alt limbaj. În general, complexitatea fenomenelor, carac- terul lor aleatoriu, dimensiunile foarte mari (scara cosmică), sau cele foarte mici (scara string-urilor sau buclelor din gravitația cuantică), dar și gradul în care fenomenele sunt observabile (dacă pot fi observate acum, dacă pot fi măsurate în timp real, sau 41 Diac. Lect. Dr. Adrian Sorin Mihalache În variate forme, diverse analize semnalează alte posibile limi- tări. S-a dovedit, de exemplu, că descrierea unui sistem complex, al- cătuit din numeroase subsisteme intercorelate, se lovește adesea de eroarea profunzimii explicative83, ce apare adesea prin supracredi- tarea unei ipoteze proaspăt confirmate experimental și omisiunea unor detalii ce par neesențiale. Societatea cunoașterii: un paradox dramatic Toate locurile problematice evidențiate până acum scot la lumi- nă o situație deopotrivă paradoxală și dramatică. Pe de o parte, ome- nirea a progresat foarte mult, ajungând să scruteze lumea, cu ochiul fin al științelor, până în locuri limită. Pe de altă parte, în pofida aces- tor progrese, suntem totuși la început. Și, chiar dacă marile mistere ‒ începutul universului, natura vieții, adâncul omului ‒ par să rezis- te asaltului științelor, întreprinderile reducționiste se înmulțesc. Se întrevede aici că în demersul cunoașterii, întâlnim o realitate mai complexă decât instrumentarul oricărei discipline. Aceasta ar trebui să impună, ca o sarcina infinită, reflecția privitoare la competențele limitate ale științelor, nicidecum să întărească reflexul cognitiv al abordărilor reducționiste. Se evidențiază, totodată, necesitatea unui dialog cât mai deschis, între diversele științe, reflecția filosofică și teologie, și lărgirea continuă a perspectivei sub care se desfășoară întreprinderile cunoașterii. dacă, dimpotrivă, s-au petrecut într-un trecut foarte îndepărtat, așa cum e cazul eve- nimentului primordial al cosmologiei, explozia Big Bang), constrâng aparatul descrip- tiv. Pentru alte considerații de acest fel, vezi Mircea Flonta, Darwin și după Darwin, Studii de filozofie a biologiei, Ed. Humanitas, București, 2016, pp. 188-189. 83 Acest concept, aplicat inițial pentru situații care urmăreau înțelegerea unor sisteme mecanice a fost apoi aplicat și cu referire la realități de ordin economic sau social (Adam L. Alter, Daniel M. Oppenheimer, Jeffrey C. Zemla, „Missing the Threes for the Forest: A Constructal Level account of the Illusion of Explanator y Depth”, în Journal of Personality and Social Psychology, Septembrie, vol. 99, nr. 3, 2010, pp. 436-451, doi: 10.1037/a0020218). 42 Scara ireductibilităților Există însă și un aspect dramatic. Descoperirile științelor nu au schimbat, la magnitudini comparabile, viața omului și a lumii. Rezultatele răsunătoare privitoare la începutul universului, miraco- lul vieții terestre și adâncul subiectului personal, obținute în ultimul secol, nu au produs ecouri. Nu găsim și efecte, pe măsura acestor descoperiri, în conduita civilizației actuale. Imensitatea universului pare să nu provoace uimire, și nu pare să-l poată opri pe om din gra- ba zilei. Magnitudinea structurilor și dinamicii cosmice, nu-l con- ving să contemple creația, nu-l ajută să conștientizeze miraculoasa sa existență, și fabuloasa putință a cunoașterii de care e în stare. Nici descoperirile referitoare la diversitatea lumii vii, în extraordinarul leagăn terestru, nu au sporit respectul civilizației pentru viață. Nici complexitatea proceselor biologice, care întrețin viața trupului nos- tru, în fiecare secundă, scoase la lumină de medicină și psihologie, nu au crescut considerabil grija lumii pentru om. Dimpotrivă, ascensiunea industriei divertismentului și a con- sumului, sporirea poluării și risipei, supraexploatarea resurselor și adâncirea prăpastiei dintre bogați și săraci, ne arată că, în ansamblu, omenirea urmărește alte ținte84. Acesta ar putea fi paradoxul dramatic al civilizației actuale. Niciodată ca până acum, nu am știut mai mult – în ordine științifică, despre imensitatea universului și despre miraculoasa lume terestră în care trăim. Și totuși, niciodată ca până acum, nu am ignorat mai mult Pământul, ca leagăn al vieții noastre. Niciodată ca până acum, nu am cunoscut mai bine splendoarea lumii vii, și strânsa conecti- vitate dintre speciile și arealele ei. Și totuși, niciodată ca până acum nu am pus mai mult în pericol diversitatea lumii vii, prin poluare și supra-exploatare. În fine, niciodată ca până acum, nu am întrevăzut mai bine, în biologia noastră complexă, dificultățile înțelegerii pro- priei minți, taina și valoarea persoanei umane. Și totuși, niciodată ca 84 Două lucrări, care prezintă argumente privind acest parcurs tragic, Anders Wijkman, Johan Rockstrom, Falimentarea naturii. Negarea limitelor planetei, trad. V.A. Arghir, Ed. Compania, București, 2013; Hubert Reeves, Pamântul e bolnav, trad. M. Stavinschi, C. Stavinschi, Ed. Humanitas, București, 2005. 43 Diac. Lect. Dr. Adrian Sorin Mihalache până acum, omenirea nu a fost atât de marcată de discrepanțe eco- nomice, afectată de foamete și conflicte, de catastrofele umanitare și de tensiuni sociale ce curmă milioane de vieți. Și niciodată ca până acum, omenirea nu a știut atât de multe, nu a avut acces la educație, la cultivarea spiritului, facilitate de digitalizarea și circulația globală a producțiilor de cultură, și totuși, să trăiască atât de mult scufunda- tă în divertisment și consumerism, cucerită de mirajul tehnologiilor, departe de exercițiul reflecției lăuntrice, prea puțin preocupată de reflecția metafizică și de cultivarea virtuților. Aceste aspecte dramatice, arată că omenirea nu a reușit să gă- sească calea cea mai bună pentru valorificarea achizițiilor cunoașterii științifice în sprijinul unei vieți și a unei lumi mai bune. În particu- lar, progresul științific nu realizează automat și premisele pentru un trai mai bun, pentru un om îmbunătățit. În aceasta se poate întreve- dea o altă provocare limită, care privește de data aceasta viața lumii: înțelepciunea e ireductibilă la eforturile științifice de explicitare a lumii și vieții85. Scurt intermezzo despre raționalitatea limitată, ignoranță și voința slabă Starea aceasta indică o posibilă defecțiune în raportul dintre cunoaștere și viață, în acordul dintre între ceea ce știm că ar trebui în- treprins și ceea ce înfăptuim. Numeroase constatări se adaugă acestor argumente. „Avem nevoie, scrie un neurospecialist, de un nou mod de a fi, de a fi în noi înșine. Cultura noastră modernă a evoluat în ultimul timp, într-o direcție care a creat o lume plină de frământări, 85 Trecutul apropiat al Europei, de exemplu, sprijină această constatare. În Primul Război Mondial, scrie un autor recent, Europa „se autodistrugea în tranșee, cu prețul a milioane de morți, chiar în momentul în care era considerată cea mai civilizată, cea mai avansată, cea mai filosofică dintre toate zonele lumii… a fi cultivat nu împiedică barbaria…” (Roger Pol-Droit, Maeștri gândirii. Cei mai importanți filosofi ai secolului XX, trad. A. Cotora, Ed. Litera, București, 2012). 44 Scara ireductibilităților plină de persoane care suferă de alienare, o societate lipsită de o bu- solă morală care să ajute la clarificarea modului în care putem avansa în cadrul comunității noastre globale”86. Chiar din anii '50, sociolo- gul Herbert Simon a observat, evaluând comportamentul decizional uman, că manifestăm în mod obișnuit o raționalitate limitată. Sub diverși factori constrângători, cum ar fi timpul pe care îl poate chel- tui pentru deciziile pe care le ia și multitudinea aspectelor urmărite, deciziile noastre nu sunt optimizate87. Alți autori au evidențiat că, în mod obișnuit, lecturăm selectiv realitatea, oprindu-ne mai ales asu- pra faptelor și datelor care ne confirmă convingerile sau ideologia politică pe care o împărtășim. Din multitudinea de informații pe care le avem la dispoziție în câmpul vieții, căutăm de cele mai multe ori acele date și fapte care susțin concluzii favorizante88. Cel mai adesea, fără să ne dăm seama, exercităm un control indirect asupra concluziilor pe care urmează să le desprindem din diverse situații de viață, selectând amintirile, faptele, informațiile sau sursele care susțin opinia deja formată89. Pe de altă parte, obișnuim să evaluăm eronat amenințările, de fiecare dată când ele sunt 86 Daniel, Siegel, Mindfluness și neurobiologie: calea către cultivarea stării de bine, trad. M. Constantinescu, Ed. Herald, București, 2016, p. 13. Chiar și autori cu poziții radicale în abordarea reducționistă, recunosc faptul că organizarea vieții doar pe baze științifice, nu reușește: „imaginea iudeo-creștină despre omenire … a asigurat un consens moral minimal în viața de zi cu zi. Acesta a fost un factor major în coezi- unea socială. Acum, când neuroștiința a destrămat irevocabil imaginea iudeo-creștină despre ființa umană ce ar conține o scânteie nemuritoare a divinității, am început să ne dăm seama că nu au substituit-o cu nimic care să poată ține societatea laolaltă și să furnizeze o bază comună pentru intuițiile morale și valorile pe care le împărtășim. Ar putea urma, imediat după descoperirile neuroștiințelor, un vid antropologic și etic”. (Thomas Metzinger, Tunelul Eului. Știința minții și mitul sinelui, trad. C. Jinga, Ed. Humanitas, București, 2015, p. 253.) 87 Reinhard Selten,”What is Bouded Rationality ?”, în Bounded Rationality. The Adaptative Toolbox (G. Gigerenzer, și R. Salten, ed.), The MIT Press , Cambridge Massachusetts, 2002, pp. 13-20. 88 J.L. Freedman, and D.O. Sears, «Selective Exposure,» în Advances in Experimental Social Psychology, ed. 1. Berkowitz, vol. 2, Academic Press, New York, 1965, apud Daniel Gilbert, În căutarea fericirii, trad. M. Văcariu, Ed. Curtea Veche, București, 2012, pp. 232. 89 Gilbert, Daniel În căutarea fericirii, pp. 230-243. 45 Diac. Lect. Dr. Adrian Sorin Mihalache îndepărtate în timp sau în spațiu90. Constatări de acest fel ne suge- rează că nu plecăm la drum, în demersul de evaluare a unei realități, gata să învățăm „lecția” ei nouă, nu suntem pregătiți să ne schimbăm felul de a gândi și acționa. Și nici nu ne bizuim pe o rațiune care să judece echidistant, sau nepătimaș, realitatea. Mai degrabă înti- părim înțelesurile noastre în cele cunoscute91. Într-un alt registru, cercetările au scos la iveală că supraevaluăm cunoștințele noastre, și că, în realitate, de multe ori, suntem ignoranți. De fapt, ne este greu să cunoaștem cât de multe sau de puține știm, tocmai pentru că evaluarea trece chiar prin filtrul propriei cunoașteri92. Toți suntem incompetenți în majoritatea domeniilor din viața noastră, constată David Dunning, un psiholog care a cercetat multă vreme ignoranța, una care îi vizează și pe experți. Pentru că adesea, experții, orica- re ar fi ei, nu fac efortul să vadă și să înțeleagă cele situate dincolo de sfera lor de expertiză, și prin aceasta ei sunt pândiți de riscurile ignoranței. Câtă vreme trăim în ignoranță, conchide Dunning, ea este aceea care „ne modelează viața în modalități de care nu suntem conștienți. Simplu spus, continuă el, oamenii tind să facă ceea ce știu și dau greș când vor să facă un lucru despre care nu au habar. Astfel, ignoranța canalizează profund cursul pe care îl ur- măm în viață […] Oamenii nu reușesc să își atingă potențialul […] fiindcă nu își dau seama de ceea ce este posibil”93. 90 Cf. Ingmar Persson, Julian Săvulescu, Neadaptați pentru viitor. Nevoia de bioameliorare morală, Ed. All, București, 2014, pp. 57-59. 91 Ne învecinăm, prin aceste observații, cu experiența părinților filocalici. Iată un loc elocvent: „Cel ce preface prin imitare legile făpturilor în lege proprie este virtuos, umplând de rațiune mișcarea celor lipsite de rațiune. Iar cel ce preface tot prin imi- tare, legea sa în legi de-ale făpturilor, e pătimaș, făcând nerațional ceea ce e rațional” (Sf. Maxim Mărturisitorul, Răspunsuri către Talasie, Răspunsul 51, scolia 20, în Filocalia românească, vol. II, p. 210). 92 Steven Sloman, Philip Fernbach, Iluzia Cunoașterii. De ce nu gândim nicio- dată singuri, trad. D. Crăciun, Ed. Publica, București, 2017, pp. 302-303. 93 David Dunning, în interviu cu Erol Morris, New York Times Opinionator, 20 iunie 2010, apud. Steven Sloman, Philip Fernbach, Iluzia Cunoașterii. De ce nu 46 Scara ireductibilităților Dar întâmpinăm dificultăți chiar și când știm ceea ce trebuie întreprins, pentru că nu avem voința necesară de a alege și acționa în acord cu ceea ce știm că este bine. Sunt situații în care autocontrolul este ineficient. Numeroase cercetări arată, de exemplu, cum anume stresul, mânia sau agresivitatea, suprastimularea senzorială sau pof- ta, slăbesc dramatic putința autocontrolului, influențând dramatic deciziile și acțiunile persoanei94. Este important să spunem aici că, din perspectiva spiritualității creștine, această constatare nu este o noutate. Sf. Apostol Pavel, pentru a lua numai un exemplu, a formu- lat ceva asemănător: „nu fac binele pe care îl voiesc, ci răul pe care nu-l voiesc, pe acela îl săvârșesc.” (Romani 9, 17). Cumva se întrevede în acestea că, în mod obișnuit, rațiunea de care ne folosim pentru a decodifica datele cunoașterii și pentru a gestiona împrejurările vieții nu ne poate furniza în mod curent, o lectură nedistorsionată a realității. Ne confruntăm cu mai multe probleme: receptăm selectiv realitatea, judecăm cu o raționalitate li- mitată decupajul făcut, și opunem rezistență, cu cele pe care le știm deja, asupra celor ce urmează să fie cunoscute. Și, când dobândim cunoștințe noi, ne pândește pericolul de a fi tot mai ignoranți în ra- port cu cele ce se află dincolo de sfera competențelor noastre. În fine, în multe situații când știm sigur ceva ce merită înfăptuit, ne lipsește voința necesară să acționăm ca atare. Toate acestea ne arată că există o distanță importantă între sta- diul acumulării descoperirilor științifice și condiția unei vieți edificate de pe urma datelor cunoașterii, parcursul dintre ele nefiind unul care se realizează automat. Înfăptuirea acelor acțiuni care sunt în confor- mitate cu datele cunoașterii necesită un efort susținut. Observații de gândim niciodată singuri, pp. 304-305. Iată un excelent argument care sprijină des- chiderea fiecărui expert către celelalte arii ale cunoașterii, și ieșirea din captivitatea abordărilor reducționiste ! 94 Vezi Roy F. Baumeister, John Tierney, Voința. Cum să-ți redescoperi cea mai mare putere interioară, Ed. Paralela 45, București, 2012. Pentru situațiile în care stimularea senzorială slăbește putințele autocontrolului, vezi Rutledge B. Robb, et al. „Dopaminergic Modulation of Decision Making and Subjective Well-Being.” The Journal of Neuroscience 35.27 (2015): 9811–9822. PMC. Web. 6 Mar. 2018. 47 Diac. Lect. Dr. Adrian Sorin Mihalache acest fel sunt formulate adesea în cuprinsul experienței vieții spiritua- le. Sfântul Maxim Mărturisitorul, de exemplu, identifică câteva trepte între efortul cunoașterii raționale la viața luminată de înțelepciune: „Podoaba naturală a celor raționali, scrie Sfântul Maxim, este rațiunea. Podoaba rațiunii este înțelegerea, pe care o ma- nifestă prin rațiune cei raționali. Podoaba înțelegerii este de- prinderea și aptitudinea, pe care o manifestă prin virtutea străbătută de rațiune cei raționali. Podoaba acestei deprin- deri este contemplația fără greșeală, prin care se dobândește cunoștința adevărată. Iar sfârșitul acesteia este înțelepciunea, care e împlinirea cea mai adevărată a înțelegerii”95. Cu alte cuvinte, firesc ar fi ca oamenii, făpturi raționale, să tră- iască călăuziți de rațiune. Mai departe, înțelegerea ar fi cel mai prețios câștig de pe urma folosinței adecvate a rațiunii, cea mai nobilă dintre întrebuințările ei. La rândul ei, înțelegerea adecvată a lucrurilor este atestată prin buna deprindere, prin faptele și obișnuințele bune, croi- te după măsura ei, care se nasc de pe urma ei și se consolidează odată cu ea. Iar aceste deprinderi bune împuternicesc persoana pentru o cuprindere mai largă și mai profundă a lumii și vieții, pentru cele sensibile și inteligibile. Făptuirea transformă putințele de sesizare și înțelegere a lumii, deschizând fereastra unei vederi mai cuprinzătoa- re, contemplația, care oferă, la rândul ei, cunoștința adevărată. În fine, rodul cel mai copt al acestei cunoștințe adevărate, semnul maturității acesteia, este înțelepciunea. S-ar putea conchide așadar, că dobândirea înțelepciunii e strâns legată de sfera aplicativă, de exersarea ființei prin exercițiu, fiind vizată strădania persoanei de a săvârși fapte bune, de a deprinde obișnuințele cele bune, de cultivare a virtuților, eforturile acestea exercitând o puternică transformare a nevoitorului. 95 Sf. Maxim Mărturisitorul, Cuvânt înainte la scoliile așezate în urma răs- punsurilor, în Răspunsuri către Talasie, în: Filocalia vol. 3, Ed. Institutului Biblic și de Misiune al Bisericii Ortodoxe Române, București, 2009, p. 42. 48 Scara ireductibilităților Cunoaștere și viață: un raport problematic Am ajuns la finalul acestei reflecții, discutând despre raportul dintre demersul cunoașterii și viața însăși. Avem de-a face cu o temă veche. O găsim în antichitatea greacă, ca ideal paideic, o găsim, re- curent în creștinism, în strădaniile de viață îmbunătățită prin efortul despătimirii și prin cultivarea virtuților, având ca țintă intensifica- rea comuniunii cu Dumnezeu, în viața Bisericii. Din perspectiva nevoitorilor creștini, înțelegerea și întrebuințarea adecvată a lumii și vieții sunt legate indispensabil de lucrarea despătimirii. O minte necurățită, legătura pătimașă cu lucrurile lumii sensibile, deformea- ză percepția asupra realității. Pentru o vedere adecvată a lumii (the- oria), nedeformată de patimi, însăși viața celui ce cunoaște trebuie să se schimbe, sub puterea unei neîntrerupte exersări etice și asce- tice, menite să înnoiască sensibilitatea și raporturile sale cu seme- nii și cu lumea96. Acestea asigură un mod de vedere și întrebuințare duhovnicești, în stare să susțină viața îmbunătăț ită97. Este remarcabil că aceste constatări, ce privesc legătura dintre viață și experiența obișnuită, pe de o parte, și efortul cunoașterii, sunt constatate și de unele cercetări din neuroștiințe. Explorarea neuroplasticității, de exemplu, a scos la iveală că experiențele și obișnuințele influențează maniera în care percepem și înțelegem lu- mea. De exemplu, modul în care obișnuim să fim atenți contribuie 96 „Depărtarea de lume, scrie Teolipt al Filadelfiei, aduce adăpostirea lângă Hristos. Iar lume numesc alipirea de lucrurile supuse simțurilor și de trup” (Cuvânt despre ostenelile vieții călugărești, în: Filocalia românească, vol. 7, p. 45). Prin depărta- rea de lume așadar, monahul înțelege nu distanțarea față de realitatea celor dinafară, ci o starea lăuntrică de lepădare de alipirea pătimașă de „lucrurile supuse simțurilor și la trup” (Părintele Stăniloae, nota 2, în op. cit., p. 46). 97 De fapt, chiar așa este posibilă cunoașterea. „Simțirea și cele supuse simțurilor au fost create ca să slujească minții” (Talasie Libianul, Despre dragoste, înfrânare și petrecerea cea după minte către Pavel prezbiterul, Suta a patra, 5, în: Filocalia, vol. 4, 2010, p. 37), ele fiind într-atât de strâns legate încât, oricare ar lipsi, va împiedica pe cealaltă să-și arate lucrările sale (Sf. Simeon Noul Teolog, Cele 225 de capete teolo- gice și practice, Suta a doua, 34, în: Filocalia, vol. 6, 2011, p. 84). 49 Diac. Lect. Dr. Adrian Sorin Mihalache semnificativ la percepțiile noastre98. Pe de altă parte, dispozițiile, sta- rea emoțională participă, într-un fel, la cognițiile noastre99, fiecare persoană putând judeca „rece” (mod potrivit pentru situații abstrac- te) sau empatic (mod adecvat situațiilor cu miză morală), în funcție de emoțiile pe care le avem100. Alte cercetări au arătat că starea de neputință, și, la modul opus, încrederea – care corespund și unui tablou hormonal specific – influențează, între altele, creativitatea, calitatea gândirii abstrac- te, randamentul muncii, viteza cu care luăm decizii și putința de a înțelege perspectivele celuilalt101. În fine, pentru a nu trece decât câ- teva aspecte în evidență, chiar și postura corpului, influențând ta- bloul hormonal, decide într-o măsură neașteptată „forma minții”102! Rezultate de acest fel sugerează ceea ce am subliniat anterior: faptul înțelegerii nu este decis doar de rațiune și limbaj, prin instrucția logică, printr-o examinare atentă a realității și prin aspecte de felul 98 Este remarcabil faptul că în cercetarea neuroștiințelor s-a constatat că ceea ce am acumulat, de pe urma unei experiențe (exersarea atenției la un lucru, de pildă) decide întrucâtva ușurința cu care vom acumula experiență, de pe urma eforturilor noastre. (cf. Baniel, Anat Esența vitalității, trad. E. Damian, Ed. Meteor Press, 2014, pp. 54-55.) Ne adaptăm așadar, unui efort anume, făcându-l cu o ușurință tot mai mare, pe măsură ce îl repetăm. Găsim aici o apropiere cu observația filocalică, fă- cută de Petru Damaschinul, anume că mintea «se preface după forma fiecărui lucru pe care îl primește și se colorează după chipul lucrului cunoscut de ea» (Învățături duhovnicești, în: Filocalia, vol. 5, Ed. Harisma, București, 1995, p. 106). 99 O lucrare în care sunt expuse câteva chestiuni în legătură cu aceasta aparține lui Antonio Damasio, Eroarea lui Descartes: emoțiile, rațiunea și creierul uman, trad. I. Tănăsescu, Ed. Humanitas, București, 2005. 100 Cf. Najjar et al, Compassion Fatigue: A Review of the Research to Date and Relevance to Cancer care Providers, în Journal of Health Psychology, vol. 14, nr. 2, 2009. 101 Este vorba despre cercetările desfășurate de-a lungul timpului de Adam Galinsky. Pentru o prezentare a câtorva dintre ele vezi Amy Cuddy, Prezență, trad. A. Bărbulescu, Ed. Publica, București, 2016, pp. 132-155. 102 Cf. R.S. Minvaleev et al, „Postural Influences on the Hormone Level in Healthy Subjects: I. The Cobra Posture and Steroid Hormones”, în Human Physiology, vol. 30, nr. 4, iulie 2004, pp. 452–456. Expresia „corpul dă formă minții” aparține lui Cuddy Ami (Prezență, Ed. Publica, București, 2016, p. 221.) Dar nu este vorba despre înțelesul pe care îl are mintea în abordarea Filocaliei, ci despre o dispoziție mentală generală care se întrevede în modul de a interpreta, de a înțelege o realitate sau o experiență. 50 Scara ireductibilităților acesta, cu care eram obișnuiți. Putințele înțelegerii mele sunt decise și de viața mea, de experiențele ei mărunte, de compasiunea sau ura pe care o resimt față de semeni, de blândețea sau mânia cu care îmi însoțesc interacțiunile mele cu semenii. Cu alte cuvinte, virtuțile și patimile, viața însăși influențează percepția unei realități și, desigur, înțelegerea ei. Viața, în ansamblul ei, influențează cunoașterea, ori- entarea și modalitățile ei. Mai departe, științele medicale au scos la iveală, în ultimele de- cenii, că obișnuințele noastre afectează procesele cerebrale degene- rative sau regenerative. Stă cumva la îndemâna noastră să alienăm sau să ameliorăm puterile cognitive și dispozițiile emoționale, prin exercițiu, prin alegerea și exersarea conștientă a unor comportamen- te103. De pildă, practici simple repetate îndeajuns, produc schim- bări de durată în funcția cerebrală. Controlul voluntar al atenției, ca exemplu particular, induce modificări adânci, în funcționalitatea neuronală, în procesarea semnalelor din stimuli104. Datele experi- mentale arată că gândind repetat și concentrat (exersând un fel de antrenament mental, practicat deja în sportul de performanță) exer- cităm întrucâtva o influență asupra abilităților sau comportamen- telor noastre, modificând calitativ execuția dar și rețelele cerebrale 103 Postul, de exemplu, poate favoriza nașterea neuronilor noi din celule stem neuronale (cf. Doris Stangl, Sandrine Thuret, „Impact of diet on adult hippocam- pal neuro-genesis”, Genes and Nutrition, nr. 4, vol. 4, decembrie 2009; pp. 271–282, doi: 10.1007/ s1226300901345). El influențează benefic și connectivitatea rețelelor ne- uronale, prin creșterea factorului neurotrofic derivat din creier (BDNF). Exercițiile mentale sau viața spirituală produc modificări în structura și funcționalitatea cere- brală (neuroplasticitate) care potențează plasticitatea cerebrală. (Chih Wei Wu et al., „Exercise enhances the proliferation of neural stem cells and neurite growth and sur- vival of neuronal progenitor cells in dentate gyrus of middleaged mice”, în: Journal of Applied Physiology, vol. 105, nr. 5, noiembrie 2008, pp. 1585-1594; Britta K. Hölzel, et al, „Mindfulness practice leads to increases in regional brain gray matter density”, în: Psychiatry Research: Neuroimaging, 2011, vol. 191, nr. 1, p. 36, DOI: 10.1016/j. pscychresns.2010.08.006.) 104 Cf. Farran Briggs, et al, „Attention enhances synaptic efficacy and the signal- to-noise ratio in neural circuits”, în Nature. 25 iulie 2013, Vol. 499 nr. 7459, pp. 476-480. DOI: 10.1038/ nature12276. 51 Diac. Lect. Dr. Adrian Sorin Mihalache corelative105. În fine, activitatea profesională, practicile zilnice, ma- niera de raportare la semeni, experiențele spirituale și artistice lasă o amprentă de durată asupra judecăților noastre106. Mai adânc, epigenetica dezvăluie că experiențele, gândurile și emoțiile induc modificări de durată, în expresia genetică107, până la nivelul codurilor biologice ce structurează funcțiile viului. Pe măsu- ră ce trăim, afirmă un cercetător, procesele epigenetice continuă să modifice și să construiască persoana care devenim108. Această plas- ticitate remarcabilă a ființei omenești, evidențiată în cele mai adânci straturi ale biologiei, arată cum, sub puterea experienței zilnice, omul și viața lui se schimbă, în cele mai adânci dintre particularitățile ob- servabile ale ființei. De aceea, s-ar putea spune că și cunoașterea, ca exersare a puterilor de sesizare a lumii și de înțelegere a ei, se impri- mă în trup, în simțire și în minte, transformând viața persoanei! Chiar dacă nu afectează modul în care se construiește raționamentul logic într-o demonstrație formală și nu schimbă cri- teriile de verificare experimentală pentru validarea vreunei teorii, experiențele subiective se regăsesc foarte probabil în predilecția cu are alegem una sau alta dintre interpretările unui fapt de știință, 105 Cf. Alvaro Pascual-Leone, D. Nguyet, ș.a., „Modulation of muscle responses evoked by transcranial magnetic stimulation during the acquisition of new fine motor skills”, în Journal of Neurophysiology, vol. 74, nr. 3, septembrie 1995, pp. 1037-1045. 106 Am amintit deja că, potrivit unor cercetări, o situație poate fi judecată diferit, „rece” sau „empatic”, după modul cum persoana se raportează la situație. Alți autori au propus existența mai multor tipare de gândire: cauzal, abstract, binar, reducționist, cantitativ, emoțional și holistic și valoric. Operatorul cauzal, de exemplu, caută în rea- litate secvențe cauzale, și este utilizat adesea în întreprinderea științelor naturii, în timp ce operatorul abstract permite formularea unor concepte generale pe baza unor date particulare. (Cf. Eugene d‘Aquili, Andrew B. Newberg, The Mystical Mind: Probing the Biology of Religious Experience, Minneapolis: Fortress Press, 2001, pp. 52-57.) 107 De exemplu, reducerea stresului, practica vieții spirituale poate regla expresia unor gene responsabile cu nivelul inflamației. Apar grupuri de metil care se atașează de acele secvențe din genom responsabile cu comenzile de producție a receptorilor glu- cocorticoizi, afectând prin aceasta calitatea răspunsului la stres. (cf. Daniela Kaufer și Darlene Francis, „Creșterea, natura și stresul, pe care-l provoacă viața”, în Max Brockman, Știința Viitorului, trad. V. Mitu, Ed. Nemira, București, 2012, pp. 57-70.) 108 Helen Fisher,”Epigenetica – veriga lipsă”, în Totul are o explicație, antologie coordonată de Max Brockman, trad. V. Mitu, Ed. Nemira, București, 2013, p. 212. 52 Scara ireductibilităților dispoziția de a continua efortul, gradul de inspirație și tipul de cre- ativitate, fiind până la urmă întipărite în înțelesurile pe care le păs- trăm și în acțiunile pe care le întreprindem. Deci și cunoașterea, ca efort al persoanei, ajunge să-i transforme viața. Concluzii. Cunoașterea lui Dumnezeu și viața deplină Să aruncăm o privire sumară, în final, asupra situației expuse aici. Prin multe dintre rezultatele ei spectaculoase, știința a des- coperit câteva locuri limită. Acestea pot dezvălui, la rândul lor, înțelesuri edificatoare cu privire la abordarea științifică și la demer- sul cunoașterii, în general. Pe de o parte, aceste locuri limită suge- rează unele posibile limitări ale abordărilor reducționiste, limitări constatate de data aceasta chiar în cuprinsul științei, cu instrumen- tarul ei. Pe de altă parte, avansul științei și tehnologiilor s-a petrecut în paralel cu ascensiunea câtorva din cele mai mari amenințări în- tâlnite de omenire, ceea ce pune în discuție raportul dintre știință și înțelepciune, dintre cunoaștere și viață. Am văzut că, și în lectura științifică, rațiunea omului se dovedește a fi limitată, și că siguranța furnizată de o expertiză poate alimenta ignoranța pentru toate cele situate dincolo de ea, instalând o miopie a expertului pentru tot ceea ce nu știe. Constrânși de limitările științelor, pândiți de riscurile propriilor noastre limitări, sub amenințarea pro- blemelor globale, și încurajați de progres, acordăm științelor tot mai multă încredere, rămânând în rest ignoranți și incapabili să evaluăm riscurile ce decurg de aici. Ignoranța arătată dimensiunii spirituale a vieții, atrage neputința de a valorifica roadele progresului științelor în planul vieții omenești. Fascinația pentru ceea ce știm, și pentru pute- rile noi pe care tehnologiile ni le pun la îndemână, ne fac să uităm că în realitate înțelegem lucrurile mai puțin decât credem109. 109 Steven Sloman, Philip Fernbach, Iluzia Cunoașterii. De ce nu gândim nici- odată singuri, p. 307. 53 Diac. Lect. Dr. Adrian Sorin Mihalache În final, am văzut cum situația problematică în care ne aflăm e complicată și mai mult de faptul că modul în care cunoaștem afec- tează viața, iar viața pe care o trăim afectează, la rândul ei, dispoziția și predilecția cu care organizăm întreprinderile cunoașterii, direcționând într-o parte sau alta proiectele științifice și resursele destinate avansului lor. O cunoaștere organizată deficitar, decisă, de exemplu, doar de profiturile din piață, va afecta viața celor care o practică și a celor care o folosesc. Viața pătimașă, desprinsă de orice proiect spiritual, cantonată în cuprinsul materiei sensibile, nu poate decât să afecteze pe om, schimbând dispozițiile cu care acesta își orientează eforturile cunoașterii. Această legătură ne arată că, des- prinsă de eforturile despătimirii, cunoașterea nu poate afecta bene- fic viața omului. Însă, cu aceste ultime constatări, suntem într-un acord deplin cu experiența Sfinților Părinți, și suntem pe cale să întrevedem po- sibilitatea unei reorganizări a eforturilor cunoașterii în vederea unei lumi mai bune, inspirate de viața spirituală a creștinismului răsări- tean. Nevoitorul creștin manifestă o grijă sporită pentru toate aspec- tele vieții, știind că toate își pun amprenta asupra puterilor omenești. În lucrarea lui, el își supraveghează mișcările lăuntrice și activita- tea exterioară. Urmărește să aibă un trai în bună rânduială, având atenție la fiecare detaliu al vieții, la maniera în care se raportează la lucruri, la felul cum stă, la modul cum pășește, la felul în care mă- nâncă și cum privește și înțelege pe semeni. E urmărită, deopotrivă despătimirea și cultivarea virtuților, în vederea unei înțelegeri tot mai cuprinzătoare, a unei vieți tot mai strâns legate de Dumnezeu și tot mai iubitoare pentru semeni. În viziunea Părinților creștini, această lucrare a despătimirii și cultivarea virtuților țin, deopotri- vă, de efortul personal și de ajutorul lui Dumnezeu. Pe de o parte, nevoința ca efort personal, asumat, este indispensabilă: „trebuie să se știe și aceasta, că nu se poate ajunge la măsura nici unei virtuți dacă nu se sârguiește cineva toată viața, cu toată puterea spre dobân- direa ei prin osteneală încordată și prin grija de făptuire, de pildă, 54 Scara ireductibilităților de milostenie, de înfrânare, de rugăciune, de dragoste sau de vreuna din virtuțile generale”110. În același timp, în urcușul spiritual indispensabil este ajutorul lui Dumnezeu, pentru că El este Acela care „poate strânge la un loc toate părțile sufletului, și tot ceea ce putem face este „să năzuim spre această lucrare a harului lui Dumnezeu rugându-ne necontenit”111. În felul acesta, nevoitorul creștin, îndepărtat de zgomotul lumii, trăind cumpătat, adâncit în rugăciunea către Dumnezeu, încordat în asceză și înalt în contemplație, bucuros pentru fiecare clipă de viață și gata să primească și să ajute pe semenii săi, oferă o excelentă lecție edificatoare, privind raportul dintre cunoaștere și viață. Viața și eforturile de cunoaștere se împlinesc reciproc, pe drumul dobân- dirii unei vieți îmbunătățite. Dar Întruparea Fiului lui Dumnezeu descoperă chiar mai mult, în privința raportului dintre cunoaștere și viață: ambele se imprimă în om, în virtutea plasticității ființei omenești, pentru veșnicie! Sf. Maxim Mărturisitorul subliniază, în acest sens, că omul a primit de la Dumnezeu darul existenței, ca prin existența cea bună, în conlucrarea lui cu Dumnezeu, el să dobân- dească existența cea veșnic bună112. Revelația creștină descoperă lumii că „faptele unor eforturi și îndurări de o clipă se imprimă veșnic în ființa noastră, ceea ce ara- tă adâncimea ei din care nu mai șterge nimic, nici eternitatea”113. De aceea, viața e cuprinsul în care suntem chemați să dobândim, prin cunoaștere, viața etern bună, imprimând în noi prin strădaniile cunoașterii, pentru veșnicie, roadele ei. Adevărata cunoaștere spriji- nă sau luminează viața omului, în vederea vieții veșnice. 110 Sf. Ioan Damaschinul, Cuvânt minunat și de suflet folositor, înFilocalia ro- mânească, vol. IV, pp. 189-190. 111 Cf. Louth, Andrew, op. cit., p. 159. 112 În Ambigua, Sfântul Maxim invocă de mai multe ori existența, existența bună și existența fericită. Iată câteva locuri: &7b, p. 106; &13, p. 169; &111, pp. 415; &157, pp. 498-499. 113 Pr. Dumitru Stăniloae, Chipul nemuritor al lui Dumnezeu, Editura Mitropoliei Olteniei, Craiova, 1987, p. 285. 55 Diac. Lect. Dr. Adrian Sorin Mihalache „Aceasta este viața veșnică: Să Te cunoască pe Tine, singu- rul Dumnezeu adevărat, și pe Iisus Hristos pe Care L-ai trimis” (In. 17, 3). Strădania cunoașterii și apropierii de Dumnezeu, prin credință și prin Sfintele Taine, pun toate celelalte eforturi ale cunoașterii și de viață pe calea către suprema plasticitate a ființei: îndumnezeirea. Este viața plină de lucrarea harului lui Dumnezeu, trăită de om în iubire față de El, deschisă contemplării tuturor tainelor lumii, cu uimire și recunoștință, și cu o bunătate nesfârșită și nediferențiată pentru toți oamenii, niciodată obosit să le slujească acelora. Aceasta este viața hrănită din cunoașterea Lui, din bunătate și iubirea Lui pentru noi, parcursul îmbunătățirii continue, care îl împuternicește pe nevoitor să evite captivitatea Creației, ispitele întrebuințărilor inechitabile, pătimașe. Cu acest înțeles, și cu viața de credință care este ascunsă în El, teologia creștină poate inspira căutările lumii de azi, în fața provo- cărilor recente ale științei și ale civilizației. Dar, aceleași înțelesuri ne încarcă pe fiecare dintre noi, cu o imensă responsabilitate, pentru fi- ecare clipă de viață, pentru fiecare efort de cunoaștere, pentru fiecare acțiune. Pentru că fiecare din acestea stau ascunse șanse neprețuite de transformare a persoanei, înspre o tot mai deplină comuniune cu Dumnezeu și cu semenii, posibilități reale de antrenament spiritual, în viața eclesială, pentru o tot mai deplină încredințare a persoanelor noastre, Persoanei Lui. 56